stanford-oval/wikipedia huggingface dataset:
ג'ק דבנפורט
חייו

דבנפורט, בנם של השחקנים נייג'ל דבנפורט ומריה אייטקן, גדל בתחילה באיביזה. לאחר גירושי הוריו, כשהיה בן 7, נשלח לפנימייה באוקספורד. הוא כלל לא התכוון לעסוק במשחק, אך לאחר שנת לימודיו הראשונה בצ'לטנהאם קולג' שבצ'לטנהאם, לקח קורס דרמה, ובמאי שהתרשם מכישוריו הציע לו לעבוד איתו בתיאטרון הלאומי הוולשי, וכך עשה. עם זאת, עדיין לא ראה בכך ייעוד, והוא החל ללמוד קולנוע וספרות אנגלית באוניברסיטת מזרח אנגליה בנוריץ', במטרה להשתלב בתחום הקולנוע.
לאחר סיום לימודיו פנה בעצת אמו לג'ון קליז, במטרה להשתלב בצוות ההפקה של סרט הקולנוע "חיות רעות", בו עתידה הייתה לשחק. קליז העביר את מכתבו דווקא למלהקי הסרט, וכך קיבל גם דבנפורט תפקיד קטן בסרט. לאחר מכן, מצא לעצמו סוכן, ולוהק לגלם את תפקידו של מיילס סטיוארט בסדרת הדרמה "החיים האלה" בהפקת ה-BBC, ששודרה בשנים 1997-1996.
בהמשך גילם דבנפורט תפקידים רבים נוספים בקולנוע, הבולטים שבהם סרטי הקולנוע "הכישרון של מר ריפלי" (1999), בו גילם את דמותו של פיטר סמית'-קינגסלי, סרט הטלוויזיה "המסתורין של וייוורן" בכיכובה של נעמי ווטס, וסדרת סרטי "שודדי הקאריביים" (בין 2003 ל-2007), בה גילם את דמותו של ג'יימס נורינגטון. בטלוויזיה בלט בקומדיה "זיווגים" (2000–2004), בה גילם את דמותו של סטיב, שנחשב לדמות הנורמלית, השפויה והרציונלית מבין הגברים בסדרה ובסדרת הדרמה האמריקנית בהפקת ה-CBS "סווינגטאון" (2008), בה גילם את דמותו של ברוס מילר.
בשנת 2009 השתתף בסדרת המדע הבדיוני "הבזק לעתיד" כשהוא מגלם את לויד סימקו.
בשנת 2011, השתתף בקליפ לשיר Called Out in the Dark, של להקת הרוק אלטרנטיבי, Snow Patrol.
בשנת 2012 החל להשתתף בסדרה "סמאש", המשודרת ברשת NBC.
בשנת 2017 שיחק בקומדיה הרומנטית "החתונה" לצידם של גלן קלוז וג'ון מלקוביץ'. באותה שנה שיחק בתפקיד של פיטר קינג בסדרת טלוויזיה הקומית "מפורסם כמו לבן" של רשת Showtime שבוטלה לאחר עונה אחת.
בשנת 2019 שיחק בסדרה "למה נשים רוצחות" ברשת CBS, לצידן של לוסי לו וג'יניפר גודווין. שיחק גם בסדרה "תוכנית הבוקר" ברשת אפל TV פלוס.
בשנת 2022 החל לככב בסדרת הטלוויזיה הקומית "10 אחוז" מבית פריים וידאו.
בשנת 2023 שיחק בדמותו של ניילס האדלי בעונה השנייה של סדרת הפשע-אמיתי "ד"ר מוות" ששודרה בשירות הסטרימינג של Peacock.
חיים אישיים

דבנפורט נשוי לשחקנית הסקוטית מישל גומז. בתחילת 2010 נולד בנם הבכור, הארי.
בנוסף למשחק, עוסק דבנפורט מעת לעת גם בקריינות של תוכניות טלוויזיה ופרסומות.
הערות שוליים

↑  "Jack Davenport: Interview Radio Times". Jack Davenport – Unofficial Website. 12 באפריל 2010. נבדק ב-6 ביולי 2014. {{cite web}}:  (עזרה)
↑  Corley, Jerry (28 בינואר 2011). How Can I Be A Comedian: Michelle Gomez at The Comedy Store. YouTube. נבדק ב-6 ביולי 2014. {{cite AV media}}:  (עזרה)
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
| --- | --- |
בקרת זהויות :  NLI: 987007325019305171  PLWABN: 9810701217205606  BIBSYS: 11080489  BnF: cb14530471t (data)  GND: 13576128X  ISNI: 0000 0001 1492 0295  LCCN: no2001059471  NKC: xx0243916  NTA: 298349000  SUDOC: 200664964  VIAF: 55372608   WorldCat (עם VIAF): 55372608
ברניס מרלו

| --- | --- |

 לידה:  19 במאי 1979 (בת 45) פריז, צרפת 
 שם לידה:  Bérénice Lim Marlohe 
 מדינה:  צרפת 
 תקופת הפעילות:  מ-2007
 פרופיל ב-IMDb
 
ברניס מרלו
ברניס לים מרלו (בצרפתית: Bérénice Lim Marlohe ; נולדה ב-19 במאי 1979) היא שחקנית צרפתייה, שזכתה לפרסום בזכות הופעתה בתפקיד נערת בונד, סוורין, בסרט "סקייפול".
ביוגרפיה

מרלו נולדה בפריז, צרפת לדוקטור ממוצא סיני-קמבודי ולמורה צרפתייה. בצעירותה שאפה מרלו לקריירה מוזיקלית ולמדה מוזיקה במשך עשור בקונסרבטואר של פריז.
קריירה

כאשר החלה דרכה כשחקנית התבלטה בעיקר בסדרות טלוויזיה צרפתיות.
בשנת 2012 זכתה מרלו בתפקיד נערת בונד באודישן שערכה לסרטו המצליח של סם מנדס "סקייפול", ה-23 ב"סדרת סרטי ג'יימס בונד". בסרט הופיעה בתפקיד סוורין בת זוגו הצרפתייה של הנבל הראשי ראול סילבה (חאווייר ברדם).
בשנת 2015 שיחקה בדרמה הרומנטית "5 עד 7" לצד אנטון ילצ'ין. שיחקה גם במיני-סדרה האמריקאית "אוצרות שלפני המוות" בתור ביאטריס.
בשנת 2017 שיחק מרלו בסרטו של טרנס מאליק "משיר לשיר". בהמשך השנה שיחקה בסרט המדע-בדיוני האמריקאי "אסירי מלחמה" לצד השחקנים לי פייס וג'ייסון פלמינג.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | L'art de séduire | בחורה צעירה |  |
| 2012 | Un bonheur n'arrive | בחורה בדייט |  |
| 2012 | סקייפול | סברין (אנ') |  |
| 2015 | 5 עד 7 (אנ') | אריאל פיירפונט |  |
| 2017 | משיר לשיר (אנ') | זואי |  |
| 2017 | אסירי מלחמה (אנ') | נדיה |  |
| 2017 | Kill Switch | אבי |  |
| 2019 | Valley of the Gods | קארן קיטסון |  |
| TBA | The Man Who Saved Paris | מוניק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | Pas de secrets entre nous | אינגריד | פרק: "#1.5" |
| 2008 | Femmes de loi | ברמנית | פרק: "Passager clandestin" |
| 2008 | Section de recherches | איזבל מארני | פרק: "Une femme comme les autres" |
| 2009, 2012 | R.I.S, police scientifique | אלאנטין דה מונייר | 2 פרקים |
| 2009 | Le temps est à l'orage | אליסיה | סרט טלוויזיה של TF1 |
| 2009 | Père et maire | קרוליין | פרק: "La reconquête" |
| 2010 | Le pigeon | מארחת גולף | סרט טלוויזיה של TF1 |
| 2010 | Équipe médicale d'urgence | אלכסיה | 6 פרקים |
| 2015 | אוצרות שלפני המוות (אנ') | ביאטריס | 6 פרקים |
| 2017 | טווין פיקס | אישה צרפתייה | פרק: "Part 12" |
בננהרמה

| --- | --- |

בננהרמה, 1984
 מקום הקמה:  לונדון 
 תקופת הפעילות:  מ-1981 
 סוגה:  מוזיקת הגל החדש, דאנס-פופ 
 חברת תקליטים:  לונדון רקורדס, M6 Music Label, ZYX מיוזיק, דרים רקורדס, ריינו אנטרטיינמנט 
 www.bananarama.co.uk
 פרופיל ב-IMDb
 חברות
 שרה דאלין קרן וודוורד
 חברות לשעבר
 שיבון פאהי ג'קי אוסאליבן
 
בננהרמה, 2018
בננהרמה (באנגלית: Bananarama) היא להקת פופ אנגלית שנוסדה בלונדון ב-1980. המוזיקה של הלהקה משלבת אלמנטים של מוזיקת פופ, מוזיקת הגל חדש ומוזיקת דאנס. הלהקה הייתה אחת מלהקות הבנות המצליחות ביותר בשנות השמונים. הלהקה ידועה בעיקר בזכות הלהיטים "Cruel Summer" (אנ'), וגרסת הכיסוי שלהם לשיר "Venus".
הלהקה הייתה במקור שלישייה שכללה את שרה דאלין, שיבון פאהי וקרן וודוורד. ב-1988 פאהי עזבה את הלהקה והוחלפה על ידי ג'קי אוסאליבן. לאחר עזיבתה של אוסאליבן ב-1991 דאלין וודוורד המשיכו כצמד. למרות השינויים בהרכב הלהקה המשיכה להופיע ולהוציא אלבומים חדשים לאורך שנות ה-90 וה-2000. בשנים 1998, 2002, 2017–2018 שיבון פאהי הצרפה להופעות של הלהקה ב"הרכב המקורי".
בין השנים 1982 ל-2009 הלהקה הצליחה להביא 32 סינגלים לאחד מ-50 המקומות הראשונים במצעד הסינגלים הבריטי. בסך הכול, היו להם 11 סינגלים שהגיעו למצעד הבילבורד הוט 100 בארצות הברית בין השנים 1983 ל-1988.
חברות הלהקה > בהווה

שרה דאלין (1980–הווה)
קרן וודוורד (1980–הווה)
חברות הלהקה > חברות לשעבר

שיבון פאהי (1980–1988, 1998, 2002, 2017–2018)
ג'קי אוסאליבן (1988–1991)
דיסקוגרפיה > אלבומי אולפן

1983 – Deep Sea Skiving
1984 – Bananarama
1986 – True Confessions
1987 – Wow!
1991 – Pop Life
1993 – Please Yourself
1995 – Ultra Violet
2001 – Exotica
2005 – Drama
2009 – Viva
2019 – In Stereo
2022 – Masquerade
ראו גם

להקת בנות
להקות בנות שיאניות מכירות
הערות שוליים

↑  Stephen Thomas Erlewine. "Bananarama". AllMusic. נבדק ב-5 באפריל 2020. {{cite web}}:  (עזרה)
↑  "Bananarama on Four Decades Together & Whether They'd Ever Call It Quits". Billboard. נבדק ב-12 בנובמבר 2023. {{cite journal}}:  (עזרה)
| --- | --- |
בקרת זהויות :  NLI: 987007414301405171  BIBSYS: 8074281  BnF: cb139017965 (data)  GND: 5154582-2  ISNI: 0000 0001 1512 8734  LCCN: n92008601  MusicBrainz: 84d06499-0643-46b8-9e1f-45f743a53f5e  NKC: xx0024060  NLA: 35969969  NLK: KAB201905711  RERO: 02-A005672946  SUDOC: 157339122  Trove: 1167848  VIAF: 144388361   WorldCat (עם VIAF): 144388361
ג'ק דונלי

| --- | --- |
אין תמונה חופשית
 לידה:  28 באוקטובר 1985 (בן 38) בורנמות', הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-2010
 מקום לימודים:  St Peter's Catholic Comprehensive School 
 פרופיל ב-IMDb
 
ג'ק דונלי (באנגלית: Jack Donnelly; נולד ב-28 באוקטובר 1985) הוא שחקן אנגלי, הידוע בעיקר מהופעתו בתפקיד ג'ייסון בסדרת הטלוויזיה של ה-BBC "אטלנטיס".
ביוגרפיה

דונלי נולד בעיר בורנמות' שבאנגליה, הוא למד בבית הספר סנט קתרין בווימבורן שבדורסט, ואחר כך בבית הספר סנט פיטר בבורנמות'. אמו, כריסי ויקאם היא כוריאוגרפית (של השיר הזוכה בתחרות הזמר של האירוויזיון משנת 1981 בביצוע להקת באקס פיז). היא הייתה חברה בלהקת המחול "Hot Gossip" והופיעה באופרת הרוק "סטארלייט אקספרס".
תפקידו הראשון של דונלי היה בדמות ג'ייסון ויקלר בסדרה "בית אנוביס" של ניקלודיאון. הוא כיכב בתפקידי אורח בסדרות כגון "רופאים", "שלישייה", "עברייני על", ו-"Dancing on the Edge". ב-2013 לוהק דונלי לתפקיד הראשי בסדרת הפנטזיה של ה-BBC "אטלנטיס" בה גילם את דמותו של ג'ייסון שנסחף לחוף העיר העתיקה והמסתורית "אטלנטיס". ב-2014 שיחק דונלי בתפקיד הכדורגלן אולי האנטר בסדרה הדוקומנטרית הפרודית "United We Fall". ב-2016 כיכב בפרק בסדרה "Dancing on the Edge" בתפקיד סמואל ווקר.
ב-2017 שיחק דונלי בתפקיד ראשי בדמות הנסיך אדריאן בסרט הטלוויזיה של הולמרק "A Royal Winter" לצדה של מריט פאטרסון.
ביוגרפיה > חיים אישיים

באוקטובר 2017 התארס דונלי עם השחקנית השוודית-קנדית מאלין אקרמן.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | בית אנוביס | House of Anubis | ג'ייסון וינקלר | סדרת טלוויזיה |
| 2012 | רופאים | Doctors | הארי קילבר-בנט | בפרק "Sentence" |
| 2012 | שלישייה | Threesome | פול | בפרק "Vacuum" |
| 2012 | עברייני על | Misfits | ארנב לבן | סדרת טלוויזיה (פרק אחד) |
| 2013 |  | Dancing on the Edge | ליאופולד | מיני-סדרה |
| 2013–2015 | אטלנטיס | Atlantis | ג'ייסון | סדרת טלוויזיה |
| 2014 |  | United We Fall | אולי האנטר |  |
| 2016 |  | Death in Paradise | סמואל ווקר | בפרק "The Blood Red Sea" |
| 2017 |  | A Royal Winter | הנסיך אדריאן | סרט טלוויזיה |
| 2020 | בשביל מה יש חברים?! | Friendsgiving | ג'ף | סרט קולנוע |
| 2022 |  | A Week In Paradise | כריסטופר | סרט קולנוע |
| TBA |  | Slayers |  | סרט קולנוע |
הערות שוליים

↑  He attended Big Little Theatre School in Bournemouth .Juliet Stevenson and Mark Addy cast in BBC1's Atlantis, Susanna Lazarus, Radio Times, 27 March 2013.
↑  Cast announced for BBC One's Atlantis, Media Centre, www.bbc.co.uk, 27 March 2013, 09.59.
↑  Team, The Deadline (2014-02-27). "Jack Donnelly Inks With Gersh; WME Inks Trivia Game App QuizUp". Deadline (באנגלית אמריקאית). נבדק ב-2017-01-30.
↑  "'Atlantis' Cast: Where Else Can You See Them? | BBC America". BBC America (באנגלית אמריקאית). נבדק ב-2017-01-30.
↑  Metro.co.uk, Keith Watson for (2013-09-26). "Jack Donnelly goes insane for Atlantis role". Metro. נבדק ב-2017-01-30.
↑  "United We Fall: What Jack Donnelly did next". Digital Spy (באנגלית). 2015-02-06. נבדק ב-2017-01-30.
↑  "Jack Donnelly: Death in Paradise is actually filmed in paradise – unlike Atlantis! | News | TV News | What's on TV". What' s on TV (באנגלית אמריקאית). 2016-02-12. נבדק ב-2017-01-30.
↑  "Cast | A Royal Winter | Hallmark Channel". Hallmark Channel. נבדק ב-2017-01-30.
↑  Hautman, Nicholas (13 באוקטובר 2017). "Malin Akerman Is Engaged to Jack Donnelly". Usweekly.com. נבדק ב-13 באוקטובר 2017. {{cite web}}:  (עזרה)
| --- | --- |
בקרת זהויות :  LCCN: no2015130877  VIAF: 203144647696134919904   WorldCat (עם VIAF): 203144647696134919904
ברנדין דורן

| --- | --- |

ברנדין דורן במפגש איחוד של סטודנטים למען חברה דמוקרטית, 2007.
 לידה:  12 בינואר 1942 (בת 82) מילווקי, ארצות הברית 
 שם לידה:  Bernardine Ohrnstein 
 מדינה:  ארצות הברית 
 מקום מגורים:  שיקגו 
 השכלה:  בית הספר למשפטים של אוניברסיטת שיקגו  תיכון וייטפיש ביי  אוניברסיטת מיאמי 
 מעסיק:  אוניברסיטת נורת'ווסטרן 
 בן או בת זוג:  ביל איירס 
 
ברנדין דורן (באנגלית: Bernardine Dohrn; נולדה ב-12 בינואר 1942) הייתה אחת ממייסדות ארגון השמאל הרדיקלי האמריקאי מחתרת מזג האוויר. בשנים 1970–1973 נמצאה דורן ברשימת עשרת הנמלטים המבוקשים ביותר על ידי ה-FBI.
חייה המוקדמים

ברנדין דורן נולדה בשם ברנדין אורנשטיין בשנת 1942 בוויטפיש ביי, פרבר של המעמד הבינוני-גבוה במילווקי, ויסקונסין. אביה, ברנרד, שינה את שם משפחתם לדורן כשברנדין למדה בבית הספר התיכון. אביה היה יהודי, ואמה, דורותי הייתה נוצרייה ממוצא שוודי. דורן סיימה את לימודיה בבית הספר התיכון בוויטפיש ביי, שם הייתה מעודדת, גזברית מועדון המחול המודרני, חברה בחברת הכבוד הלאומית (NHS) ועורכת עיתון בית הספר.
היא החלה ללמוד באוניברסיטת מיאמי בעיר אוקספורד שבאוהיו, ואחרי שנה עברה לאוניברסיטת שיקגו, שם סיימה לימודי תואר ראשון במדעי המדינה בשנת 1963. בשנת 1967 סיימה ברנדין דורן את לימודי המשפטים שלה, אף הם באוניברסיטת שיקגו. בזמן שלמדה בבית הספר למשפט, היא החלה לעבוד בשיתוף עם מרטין לותר קינג והייתה לסטודנטית הראשונה בין מארגני איגוד עורכי-הדין הלאומי.
פעילות פוליטית > סטודנטים למען חברה דמוקרטית

ב-26 במאי 1968 ייצגה ברנדין דורן בשם איגוד עורכי הדין הלאומי סטודנטים מאוניברסיטת קולומביה שארגנו הפגנות ושביתות סטודנטים ודרשה צו מניעה כנגד פעולות משמעתיות שננקטו כנגדם. ב-14 ביוני 1968 היא נבחרה למזכירת הארגון סטודנטים למען חברה דמוקרטית ונשאלה האם היא מגדירה עצמה כסוציאליסטית, לכך השיבה "אני מחשיבה את עצמי למהפכנית קומוניסטית", באוקטובר 1968 נשאה נאום בו גינתה את הוראתו של ראש העיר של שיקגו דאז, ריצ'רד דיילי, לתקוף מפגינים במהלך הכנס הדמוקרטי הלאומי של שנת 1968. בהמשך אוקטובר באותה שנה, אורגנה בידי סטודנטים למען חברה דמוקרטית פגישה באוניברסיטת קולורדו, בה הביעה ברנדין דורן את דאגתה לגבי עתיד התנועה לאור החרפת מאבקה של הממשלה והתפצלותה של התנועה לפלגים, והכריזה כי בכוונתה להרחיב את התנועה כך שלא תכלול רק סטודנטים. בינואר 1969 דיברה בכנס שאורגן באוניברסיטת וושינגטון לכבוד יום השנה העשירי למהפכה הקובנית.
בהמשך שנת 1969, ברנדין דורן הייתה לאחת הפעילות הבולטות בתנועת הנוער המפכנית (RYM), פלג קיצוני בארגון סטודנטים למען חברה דמוקרטית. בוועידת סטונדטים למען חברה דמוקרטית שהתקיימה ביוני 1969 הופץ מניפסט שנשא את הכותרת "אתה לא צריך חזאי כדי לדעת לאן הרוח נושבת" שנחתם בידי 11 פעילים של תנועת הנוער המהפכנית, וברנדין דורן ביניהם. כותרתו של המניפסט היא ציטוט מתוך שיר של בוב דילן, ובין השאר נכתב בו כי "המטרה [של המהפכה] היא השמדת האימפריאליזם האמריקאי והשגת עולם חסר מעמדות: קומוניזם עולמי". בסוף המניפסט נכתב כי "מחובתה של תנועת הנוער המהפכנית להוביל את ההתארגנות היעילה הנדרשת על מנת לשרוד וליצור שדה קרב מהפכני נוסף. מהפכה היא מלחמה; לכשהתנועה במדינה הזו תוכל להגן על עצמה צבאית מפני דיכוי מוחלט היא תהיה לחלק מהמלחמה המהפכנית. זה ידרוש מסגרת ארגונית, סודיות יעילה ואמון רב מצד חברי הארגון". בנוסף, לפי המניפסט, אפרו-אמריקאים היוו "קולוניה שחורה" בתוך ארצות הברית שגורלה לדרוש עצמאות, ועל תנועת הנוער המהפכנית להאיץ בתהליך. ברנדין דורן אמרה בהקשר זה ש"הדבר הטוב ביותר שאנחנו יכולים לעשות עבור עצמנו, כמו גם עבור הפנתרים [השחורים] והמאבק המהפכני למען שחרור שחור, זה להקים תנועה מהפכנית לבנה מזדיינת".
באוקטובר 1969 נעצרה ברנדין דורן במהלך מהומות שנודעו בשם "ארבעת ימי הזעם" במהלכם אלפי סטודנטים לקחו חלק בהפגנות ומהומות ברחבי שיקגו תוך שהם גורמים נזק רב לרכוש. בדצמבר 1969 התקיימה הוועידה האחרונה של סטודנטים למען חברה דמוקרטית, אותה ניהלו חברי מחתרת מזג האוויר. בוועידה השתתפו כ-300 פעילים ופעילות, ובתחילתה ברנדין דורן קראה למשתתפים להפסיק לפחד ממאבק חמוש. במהלך חמשת ימי הוועידה המשתתפים נפגשו בקבוצות קטנות ולא רשמיות ודנו במשמעויות של ירידה למחתרת ובדרכי הפעולה בהן ינקטו בהמשך.
בסוף שנת 1969 פגשה ברנדין דורן, יחד עם פעילים נוספים במחתרת מזג האווירך מהפכנים נוספים ברחבי העולם, ביניהם חברים בוייטקונג, ונציגים של צפון וייטנאם אותם פגשה בבודפשט שבהונגריה ומהפכנים קובניים אותם פגשה בקובה.
פעילות פוליטית > מחתרת מזג האוויר

ברנדין דורן הייתה לאחת הפעילות הבולטות ביותר במחתרת מזג האוויר. היא חתומה על המכתב "הכרזה על מצב מלחמה" ממאי 1970 בו הכריזו חברי מחתרת מזג האוויר מלחמה על ממשלת ארצות הברית והשלימו את המעבר שלהם מפעילות פוליטית ארגונית למאבק חמוש. ברנדין דורן הקליטה את ההצהרה ושלחה תמליל של הקלטת למערכת הניו יורק טיימס. במהלך פעילותה במחתרת מזג האוויר, לקחה ברנדין דורן חלק במספר הפצצות של מבנים ממשלתיים. בנוסף, היא הקימה את הבריגדה הנשית של מחתרת מזג האוויר, שהייתה קבוצת נשים מתוך חברות מחתרת מזג האוויר שחברו במטרה ליצור "תנועת נשים מיליטנטית שמחויבת להשמדת האימפריאליזם האמריקאי" ולניצול "השוביניזם הגברי" כחולשה אסטרטגית. הבריגדה הנשית פעלה גם בתוך הארגון כדי לאגד את הנשים הפועלות בו, ולדון בפוליטיקה פמיניסטית ובקשר שלה למאבקים אותם ניהלו.
מעצרים ומשפטים

ב-22 באוגוסט 1969 ברנדין דורן נעצרה בשיקגו באשמת החזקת סמים. ההגנה טענה שמשטרת שיקגו ביצעה חיפוש לא חוקי ברכב בו נסעה, וההאשמות נגדה בוטלו. ב-20 בספטמבר 1969 נערכה הפגנה נגד מלחמת וייטנאם מול טורניר הטניס גביע דייוויס. במהלך ההפגנה המשטרה עצרה את ברנדין דורן, יחד עם 20 מפגינים נוספים, באשמת הפרעה לסדר הציבורי. ב-26 בספטמבר 1969 היא נעצרה בשיקגו בשנית במהלך הפגנת תמיכה בשמיניית שיקגו, שמונה אנשים שהואשמו בקשירת קשר בהקשר למהומות שהתרחשו בכנס הדמוקרטי הלאומי בארצות הברית בשנת 1968. ב-9 באוקטובר 1969 היא נעצרה בידי משטרת שיקגו במהלך צעדה של הבריגדה הנשית של מחתרת מזג האוויר ושוחררה בערבות ע"ס 1,000 דולר. ב-31 באוקטובר 1969 חבר מושבעים גדול הגיש כתב אישום נגד 22 אנשים, וברנדין דורן ביניהם, על מעורבותם במשפט של שמיניית שיקגו. כתב אישום נוסף הוגש נגדה ונגד 11 חברים נוספים במחתרת מזג האוויר ב-2 באפריל 1970 באשמת קשירת קשר בהקשר למהומות ימי הזעם. אך כתבי אישום אלה בוטלו ב-21 בנובמבר 1972 בידי בית הדין לעררים שמצא כי השופט פעל באופן מוטה כשסרב לאפשר לסניגורים לבחון את המושבעים ולבדוק האם יש להם דעות קדומות.
ב-14 באוקטובר 1970 נכנסה ברנדין דורן לרשימת עשרת הנמלטים המבוקשים ביותר על ידי ה-FBI. היא נשארה ברשימה עד לדצמבר 1973. בזמן ירידתה למחתרת, נישאה ברנדין דורן לביל איירס, חבר נוסף במחתרת מזג האוויר, השניים התגוררו בשיקגו והשתמשו בשמות בדויים, ונולדו להם שני ילדים. בשנת 1980 השניים הסגירו עצמם לרשויות. רבות מהאשמות נגד ברנדין דורן, חלקם במסגרת COINTELPRO, בוטלו עקב עבירות של התובע. היא סירבה להעיד נגד סוזן רוזנברג, חברה נוספת במחתרת מזג האוויר, ולבסוף נאסרה לפחות משנה באשמת תקיפה והפרת תנאי ערבות.
הערות שוליים

↑  מקס אלבאום, מהפכה באוויר, 2002, עמוד 70.
↑  אתה לא צריך חזאי כדי לדעת לאן הרוח נושבת, מחתרת מזג האוויר, 18 ביוני 1969.
↑  ג'מה לזארו ויואורו ויליאמס, בחיפוש אחר מפלגת הפנתרים השחורים, 2006, עמוד 228.
↑  ארצות הברית נ. דלינגר, פסק דין מה-21 בנובמבר 1972.
| --- | --- |
בקרת זהויות :  NLI: 987007424097105171  ISNI: 0000 0000 3852 6615  LCCN: n2001103393  SUDOC: 128850809  VIAF: 46113655   WorldCat (עם VIAF): 46113655
ברתלומיאיי דרגובסקי

ברתלומיאיי דרגובסקי (בפולנית: Bartłomiej Drągowski; נולד ב-19 באוגוסט 1997 בביאליסטוק שבפולין) הוא כדורגלן פולני המשחק בעמדת השוער בקבוצת פנאתינאיקוס ובנבחרת פולין.
קריירת מועדונים > יאגלוניה ביאליסטוק

דרגובסקי נולד בביאליסטוק שבפולין. הוא גדל במחלקת הנוער של יאגלוניה ביאליסטוק. ב-27 במאי 2014 ערך דרגובסקי את הופעת הבכורה שלו בליגת העל הפולנית, כששיחק 90 דקות בתיקו 4-4 נגד קורונה קיילצה במסגרת פלייאוף הירידה. זו הייתה הופעתו היחידה במועדון בעונת 2013/2014, ובשתי העונות הבאות הפך לשחקן הרכב קבוע וערך 63 הופעות ליגה.
קריירת מועדונים > פיורנטינה

ב-4 ביולי 2016 חתם דרגובסקי על חוזה ל-5 שנים בפיורנטינה מהסרייה א'.
ב-10 באוגוסט 2022 חתם בספציה.
קריירה בינלאומית

ב-7 באוקטובר 2020 ערך דרגובסקי את הופעת הבכורה שלו בנבחרת פולין, בניצחון 5-1 על נבחרת פינלנד במשחק ידידות.
נכלל בסגל הראשוני נבחרת פולין לטורניר מונדיאל 2022, אולם נגרע מהסגל כשבוע לפני פתיחת הטורניר בשל פציעה.
הערות שוליים

↑  Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
↑  Bartłomiej Drągowski nie pojedzie na mistrzostwa świata באתר הרשמי של התאחדות הכדורגל הפולנית, 13 בנובמבר 2022 (בפולנית)
| --- | --- |
בקרת זהויות :  PLWABN: 9810588054905606  VIAF: 2403151778209318130006   WorldCat (עם VIAF): 2403151778209318130006
בינה עסקית

בינה עסקית (באנגלית: Business intelligence, בראשי תיבות: BI) היא תחום בטכנולוגיית המידע העוסק בבניית מערכות העוזרות לארגון להפיק מידע משמעותי מבחינה עסקית מתוך מכלול הנתונים הנאספים על ידיו. מערכות הבינה העסקית מספקות מידע היסטורי, מידע עכשווי ותחזיות בנוגע לפעילות העסקית, ובעזרתן ניתן לאתר דפוסים משמעותיים לניהול של ארגון, וליצור דוחות התראות ואיתותים לצורך קבלת החלטות ניהוליות. טכנולוגיות בינה עסקית כוללות כריית מידע (Data mining), עיבוד אנליטי מקוון (Online analytical processing,‏ OLAP), ניהול ביצועים עסקיים (Business performance management), מידוד (Benchmarking) וחיזוי אנליטי (Predictive analytics).
מקורו של הצורך ב-BI הוא הגידול העצום בכמות הנתונים הנאספים בארגון (אלו מכונים לעיתים "Big Data"), אשר מקשה על ניתוחם הידני, ללא כלים לאישוש והבטחת אמינות של המסקנות. BI כולל שיטות מגוונות למחקר נתונים. חלק מהשיטות מתייחסות גם לתפעול הנתונים והכשרתם לצורכי ניתוח והפקת מסקנות. אחת השיטות המרכזיות בבינה עסקית, והבסיס של BI לשימושי מידע ארגוני, היא כריית מידע.
היסטוריה

מערכות תומכות החלטה (Decision Support Systems,‏ DSS) הפכו למעשיות בסוף שנות ה-60 של המאה ה-20, עם הופעת המיני מחשבים. מערכות אלה עשו שימוש במידע על מנת לתמוך בהחלטות עסקיות. המערכות הראשונות היו מבוססות על מודלים (Model Driven DSS) של סימולציה עם כמויות נתונים מזעריות. מוצר התוכנה הראשון שפעל לפי מודל זה היה IFPS. בשלב מאוחר יותר התפתחו מערכות שהן מבוססות נתונים (DDS, Data Driven Systems). במחצית הראשונה של שנות ה-80 התפתחו מערכות תומכות החלטה בנושאים נוספים כמו תכנון פיננסי, גיליונות אלקטרוניים ובמחצית השנייה של שנות ה-80 ובתחילת שנות ה-90 התווספו בינה עסקית, מחסן נתונים, Executive Information Systems ומערכות OLAP‏.
בסוף שנות ה-80 ובתחילת שנות ה-90 החל שימוש במושג Business Intelligence. האיש שהביא את המושג לשימוש נרחב היה האוורד דרזנר (Howard Dresner), אנליסט בגרטנר (Gartner).
החל מאמצע שנות ה-2000 קיימים כלים חדשים לבינה עסקית בתפיסה הנקראת Business Intelligence 2.0 ‏(BI 2.0), המאפשרים ביצוע שאילתות על ידי עובדים על נתוני הארגון בזמן אמיתי. המושג BI 2.0 נטבע בהקבלה למושג Web 2.0 משום שעיבודים מסוג זה הם בתפיסה של דפדפן בסביבת Web. כלי BI 2.0 מאפשרים דיווחים דינמיים יותר מהדיווחים הסטטיים שאפיינו כלים מדור קודם. בסיס חשוב לעיבודים מסוג זה הוא השימוש ב-SOA, שבא ביחד עם שימוש במוצרי תָוְוכָה (Middleware) גמישים יותר ושימוש בתקנים להעברת מידע.
בשנים האחרונות תפס הנושא של בינה עסקית מקום מרכזי במערכות המידע. הגידול הרב במידע הנצבר במערכות ממוחשבות מחייב הצגה וריכוז של נתונים רלוונטיים על מנת שלמידע תהיה משמעות. אחד הביטויים לחשיבות התחום הוא רכישת חברות בולטות המתמחות בתחום על ידי חברות תוכנה גדולות (ראו בפרק מוצרי BI).
מגמות נוספות בשנים האחרונות:
שימוש ב-SaaS עבור יישומי בינה עסקית.
שימוש בבינה עסקית תפעולית (ראו בפרק בינה עסקית תפעולית).
בנייה עצמאית של יישומי בינה עסקית על ידי משתמשים שאינם מומחי מחשוב.
תהליך העבודה

תהליך עבודה אופייני בבינה עסקית כולל את השלבים הבאים:
הגדרה וזיהוי של המידע לשימוש במסגרת התהליך – בשלב זה ממופים ומזוהים הנתונים שיהוו קלט לדיווח ולניתוח ומקורותיהם. המקורות עשויים להיות מקורות פנימיים מובְנים (למשל: מסדי נתונים), מקורות פנימיים לא מובְנים, כגון: הודעות דואר אלקטרוני ומקורות חיצוניים, למשל: דפי אינטרנט, דפי ויקי ובלוגים.
בניית מאגר הנתונים – הנתונים הרלוונטיים מועברים מקבצי ומסדי הנתונים שבהם הם נמצאים ומרוכזים במאגר ייעודי.
ניתוח הנתונים – עיבודים המנסים לזהות בנתונים דפוסים משמעותיים מבחינה עסקית
הגדרת תפוצת הדיווח בשני מישורים: מי הם בעלי התפקידים הצריכים לקבל את הדיווח? לאיזה תצוגה, הדפסה או מדיה מגנטי ישלח הדו"ח לכל מקבל?
דיווח – בשלב זה מדווחות תוצאות הניתוחים שבוצעו.
נושא חשוב בהקשר זה הוא מי הגורם המפעיל את הניתוחים והדיווחים. בחלק מהמקרים מתבצעת העבודה על ידי תוכניתנים. מודל עדיף הוא זה שבו הכלי מאפשר למשתמשים עסקיים לבצע חלק מהשלבים או את כולם. היתרונות במקרה זה הם:
המשתמש העסקי (למשל: מנתח פיננסי, מנהל שיווק) מבין טוב יותר את ההקשר העסקי ולכן עשוי לבצע ניתוחים ודיווחים מתאימים יותר
נחסך זמן של הגדרת ותיאום הדרישות ממומחי המחשוב ובחינת התאמת תוצריהם לדרישות.
קבוצת משתמשים שבמקרים רבים מבצעת עיבודים כאלה הם Power Users. כך למשל: כלכלנים בבנק עשויים להיות Power Users. משתמשים כאלה הם משתמשים בעלי יכולות גבוהות יחסית בתחום המחשוב ולכן מצליחים ללמוד צדדים טכניים של מוצר ה-BI ולבצע בעצמם ניתוחים ודיווחים.